位於尖沙咀嘅十和田總本店 之前經過畀佢嘅舖面吸引咗已經好想去  主要賣魚生刺身嘅日本料理店 質素比想像中高好多 壽司本身已經加咗豉油 好貼心  吞拿魚筋壽司 好特別既部位 比魚肉有咬口一啲 唔硬 口感幾特別  雜錦魚生丼 必食既丼 魚生大大粒 厚肉過壽司果啲 刺身份量相當多 而且價錢平 下次黎一定會再叫  三文魚三味壽司 三文魚壽司 薑蓉三文魚壽司 同火炙三文魚壽司 魚片比較厚身同軟滑  蒸蛋 蛋味香濃 高湯味就清淡一啲 感覺好健康  唐揚炸雞 新鮮炸起一定要襯熱食 雞肉非常嫩滑多汁 值得一試  吞拿魚卷物 魚生比例多 扺食又好食  呢間餐廳既刺身夠曬高質 價錢只係人均百幾 夠曬高cp